 Mashruuca socda ee wadatashiga qaran wuxuu astaan u yahay fikirka khaldan ee ah in shisheeye iyo dhowr qof oo ay u adeegtaan ay talada dalka iska marooqsadaan kana gacan dhowraan muwaaddinka Soomaaliyeed oo leh awoodda ugu sarraysa dalka sida ku cad dastuurka qodobkiisa 46 oo leh Awoodda isxukunku waxay ka bilaabataa, kuna dhammaataa shacabka, asaga oo adeegsanaya awoodda ah in mar kasta oo loo baahdo uu hayadaha iyo wakiillada shacabka ku oogi karo la-xisaabtan. 